|  |  |  |
| --- | --- | --- |
| Notat |  | 18. august 2017  J.nr. |
|  |  |

# Udviklingen i det offentlige forbrug 2000-2016

I 2016 udgjorde det offentlige forbrug 525½ mia. kr. svarende til ca. 25 pct. af BNP. Fra 2000 til 2016 er det reale offentlige forbrug vokset med 83½ mia. kr. i 2017-priser, hvilket primært skal ses i lyset af en relativt høj vækst i løbet af 2000’erne. Fra 2010 og frem har udviklingen i det offentlige forbrug været mere afdæmpet, *jf. figur 1*.

|  |
| --- |
| Figur 1  Udviklingen i det offentlige forbrug, 2000-2016 |
|  |
| Anm.: Det reale offentlige forbrug er opgjort ved inputmetoden  Kilde: Danmarks Statistik samt egne beregninger |

Hovedparten af de offentlige forbrugsudgifter anvendes på borgernær service på social-, undervisnings- og sundhedsområdet (75 pct.), mens den resterende del af udgifterne går til øvrige udgiftsområder som forsvar, politi, administration, kultur mv., *jf. figur 2*.

Væksten i de offentlige forbrugsudgifter har ikke været jævn på tværs af de forskellige udgiftsområder. Den største vækst er sket på sundhedsområdet, som er vokset med 43 pct. fra 2000 til 2016, svarende til ca. 49¼ mia. kr. (2017-priser). Til sammenligning er forbrugsudgifterne på både socialområdet og undervisningsområdet steget med 18 pct. svarende til hhv. ca. 19¾ mia. kr. og ca. 16¾ mia. kr. Forbrugsudgifterne på de øvrige områder er samlet set faldet marginalt i 2000-2016, *jf. figur 3*.

|  |  |
| --- | --- |
| Figur 2  Det offentlige fobrug fordelt på udgiftsområder, 2016 | Figur 3  Udviklingen i det offentlige forbrug fordelt på udgiftsområder, 2000-2016 |
|  |  |
| Anm.: Det reale offentlige forbrug i figur 3 er opgjort ved inputmetoden  Kilde: Danmarks Statistik og egne beregninger | |